《赋得春风扇微和》
唐代·范传正

暧暧当迟日，微微扇好风。吹摇新叶上，光动浅花中。

澹荡凝清昼，氤氲暧碧空。稍看生绿水，已觉散芳丛。

徙倚情偏适，裴回赏未穷。妍华不可状，竟夕气融融。

作者简介：范传正（？～？），字西老，南阳顺阳（今河南淅川）人。唐德宗贞元十年（794）甲戌科陈讽榜进士第二人。初授集贤殿校。范传正性精悍，历歙、湖、苏三州刺史，有政绩。累擢宣歙观察使。宪宗朝（806～820）改光禄卿，因中风辞世。赠左散骑常侍。曾为李白撰写墓志铭《赠左拾遗翰林学士李公新墓碑》。其父惀，为户部员外郎，与赵郡李华善，有当世名。